《栖云龙潭》
宋代·陈自新

石刻仙潭神笔题，我来观感仰灵祠。
千年墨浸东风里，一掬吟魂秋水湄。
日暖香生起莺凤，月明影动舞蛟螭。
飞鸾白鹤俱王土，底事人家尽黍离。

作者简介：陈自新，字贡父，号敬斋，宁德（今属福建）人。通五经，精于《易》学，弟子从游者甚众。宋亡隐居。有《起兴集》，已佚。事见明嘉靖《宁德县志》卷四。今录诗五首。